Source: https://www.zakonypreludi.sk/zz/2003-393
Timestamp: 2020-04-03 12:00:25+00:00
Document Index: 8119245

Matched Legal Cases: ['§ 7', '§ 13', '§ 8', '§ 13', '§ 8', '§ 8', '§ 1', '§ 1', '§ 2', '§ 1', '§ 1', '§ 2', '§ 3', '§ 1', '§ 1', '§ 2', '§ 3', '§ 1', '§ 2', '§ 3', '§ 13', '§ 1', '§ 1', '§ 2', '§ 3', '§ 13', '§ 1', '§ 2', '§ 3', '§ 21']

393/2003 Z. z. Opatrenie Ministerstva dopravy, pôšt a telekomunikácií Slovenskej republiky o úprave dispozičných op... | Aktuálne znenie
393/2003 Z. z.
Opatrenie č. 393/2003 Z. z.Opatrenie Ministerstva dopravy, pôšt a telekomunikácií Slovenskej republiky o úprave dispozičných oprávnení správcov majetku štátu v zriaďovateľskej pôsobnosti Ministerstva dopravy, pôšt a telekomunikácií Slovenskej republiky pri nakladaní s majetkom štátu
Platnosť od 26.09.2003
§ 7 - Nájom majetku štátu (k § 13 ods. 6 zákona )
§ 8 - Výpožička hnuteľných vecí štátu (k § 13 ods. 9 zákona )
o úprave dispozičných oprávnení správcov majetku štátu v zriaďovateľskej pôsobnosti Ministerstva dopravy, pôšt a telekomunikácií Slovenskej republiky pri nakladaní s majetkom štátu
Ministerstvo dopravy, pôšt a telekomunikácií Slovenskej republiky (ďalej len „ministerstvo“) podľa § 8a ods. 2 zákona Národnej rady Slovenskej republiky č. 278/1993 Z. z. o správe majetku štátu v znení zákona Národnej rady Slovenskej republiky č. 374/1996 Z. z. (ďalej len „zákon“) ustanovuje:
Povinnosť vykonať osobitné ponukové konanie podľa § 8 ods. 1 zákona sa pre správcov uvedených v § 1 tohto opatrenia vzťahuje na hnuteľné veci štátu, ktorých cena určená znaleckým posudkom za jednotlivú vec je vyššia ako 50 000 Sk, ak ide o
a) prostriedky výpočtovej techniky (počítače, tlačiarne), telefaxy, kopírovacie stroje,
b) motorové vozidlá a člny,
c) zdravotnícku a veterinárnu techniku a materiál a
d) techniku a materiál na ochranu a obranu objektov a osôb.
Na platnosť zmluvy o prevode správy hnuteľných vecí štátu sa vyžaduje súhlas ministerstva, ak správcovia uvedení v § 1 tohto opatrenia prevádzajú
a) hnuteľné veci štátu uvedené v § 2 tohto opatrenia do správy iných správcov, ako sú uvedení v § 1 ods. 1 písm. a) zákona,
b) iné hnuteľné veci štátu, ktorými sú
1. zbrane,
2. munícia,
3. pozorovacie prístroje na denné a nočné videnie,
4. náhradné diely pre zbrane,
5. trhaviny a ostré rozbušky a roznecovače,
6. chemická munícia,
7. dozimetrické prístroje,
8. laboratórne prístroje obsahujúce rádioaktívny žiarič,
9. poľné proviantné výstroje,
10. výstrojné súčiastky služobnej, pracovnej a poľnej rovnošaty príslušníka Železničnej polície a ich doplnkov,
11. balistické a ochranné poriadkové prilby,
12. nepriestrelné vesty,
13. ochranné štíty Železničnej polície a služobných cestných vozidiel a člnov.
Na platnosť zmluvy o zámene správy hnuteľných vecí štátu sa vyžaduje súhlas ministerstva, ak správcovia uvedení v § 1 tohto opatrenia zmluvou o zámene správy majetku štátu výmenou dávajú hnuteľné veci štátu uvedené v § 2 a v § 3 písm. b) tohto opatrenia iným správcom, ako sú uvedení v § 1 ods. 1 písm. a) zákona.
Na platnosť kúpnej zmluvy sa vyžaduje súhlas ministerstva, ak správcovia uvedení v § 1 tohto opatrenia prevádzajú vlastníctvo hnuteľných vecí štátu uvedených v § 2 a v § 3 písm. b) tohto opatrenia.
Na platnosť zámennej zmluvy sa vyžaduje súhlas ministerstva, ak správcovia uvedení v § 1 tohto opatrenia výmenou dávajú hnuteľné veci štátu uvedené v § 2 a v § 3 písm. b) tohto opatrenia.
Nájom majetku štátu (k § 13 ods. 6 zákona)
(1) Na platnosť nájomnej zmluvy, ktorou správcovia uvedení v § 1 tohto opatrenia prenechávajú do nájmu viac ako 30 % celej podlahovej plochy stavby alebo viac ako 30 % celej výmery pozemku, sa vyžaduje súhlas ministerstva, ak správcovia uvedení v § 1 tohto opatrenia prenechávajú tento majetok štátu do nájmu na čas dlhší ako jeden rok; to neplatí, ak ide o nájom nebytových priestorov na účely poskytovania zdravotnej starostlivosti a nájom nehnuteľnosti alebo jej časti na účely realizácie projektov energetickej efektívnosti.
(2) Na platnosť nájomnej zmluvy, ktorou sa prenechávajú do nájmu hnuteľné veci štátu uvedené v § 2 a v § 3 písm. b) tohto opatrenia, sa vyžaduje súhlas ministerstva.
Výpožička hnuteľných vecí štátu (k § 13 ods. 9 zákona)
Na platnosť zmluvy o výpožičke hnuteľných vecí štátu sa vyžaduje súhlas ministerstva, ak správcovia uvedení v § 1 tohto opatrenia prenechávajú do výpožičky hnuteľné veci štátu uvedené v § 2 a v § 3 písm. b) tohto opatrenia.
Zrušuje sa opatrenie Ministerstva dopravy, pôšt a telekomunikácií Slovenskej republiky č. 308/2001 Z. z. o úprave dispozičných oprávnení správcov majetku štátu v zriaďovateľskej pôsobnosti Ministerstva dopravy, pôšt a telekomunikácií Slovenskej republiky pri nakladaní s majetkom štátu.
1) § 21 zákona Národnej rady Slovenskej republiky č. 303/1995 Z. z. o rozpočtových pravidlách v znení neskorších predpisov.